তিতের পাশাপাশি নেইমারেরও প্রশংসা করেছেন পেলে। এই প্রসঙ্গে তার বক্তব্য, ‘বিশ্ব ফুটবলের অন্যতম সেরা নেইমার। ওর উপস্থিতি বাকিদের নিঃসন্দেহে উদ্দীপ্ত করবে। চার বছর আগের তুলনায় নেইমার এখন অনেক পরিণত। কিন্তু ও তো নিজের জন্য বিশ্বকাপ জিততে রাশিয়া যাবে না। সম্মিলিত প্রচেষ্টা ছাড়া বিশ্বসেরা হওয়া অসম্ভব। আমি তিনবার বিশ্বকাপ জিতেছি। তবে সবচেয়ে বেশি তৃপ্তি দিয়েছে ১৯৭০ বিশ্বকাপ জয়। সেবার দুরন্ত টিম ছিল আমাদের। টোস্টাও, রিভেলিনো, গারসন, জেয়ারজিনহো, কার্লোস আলবার্তো, আমি-- কাকে ছেড়ে কার নাম বলব। মনে আছে টোস্টাও, রিভেলিনো, গারসন ও আমি ক্লাবের হয়ে দশ নম্বর জার্সিই পরতাম। তবে ব্রাজিলের হয়ে দশ নম্বর জার্সি আমার গায়েই উঠেছে। সেবার বিশ্বকাপের আগে আমরা ছ’মাস একসঙ্গে অনুশীলন করেছিলাম।’